section_heading: Povijest
paragraph_text: Postoji nekoliko teorija o nastanku ovih građevina u Majmandu. Prema prvoj nastalu su kao naselja arijskih plemena oko 800. – 700. pr. Kr. Vjeruje se kako su izvorno imale vjersku namjenu. Naime, sljedbenici Mitre su vjerovali kako je sunce nepobjedivo i stoga su smatrali planine svetima. Prema drugoj treoriji, selo datira u 2. ili 3. stoljeće tijekom Arsakidskog razdoblja kada su različita plemena migrirala preko Kermana u raznim smjerovima. Ova plemena su ovdje pronašla odgovarajuće mjesto za život i izgradila su skloništa koja su s vremenom prerasla u današnje domove. Ovu teoriju potvrđuje pronalazak palače u blizini sela, u kojoj je otkriveno i 150 kosturnica iz sasanidskog razdoblja.